Universidade de Erlangen-Núremberg

A Universidade de Erlangen-Núremberg (en alemán, Friedrich-Alexander-Universität Erlangen-Nürnberg), é a universidade das cidades de Erlangen e Núremberg, en Baviera (Alemaña). 

É a segunda universidade máis importante de Baviera, con cinco facultades, 265 cátedras e uns 40.000 estudantes, dos cales dous terzos estudan en Erlangen e un terzo en Núremberg. Ten aproximadamente 2500 estudantes estranxeiros. O seu reitor é Karl-Dieter Grüske.

 Historia 
A universidade foi fundada en 1742 en Bayreuth por Federico III de Brandeburgo-Bayreuth, margrave de Brandeburgo-Bayreuth, e foi trasladada a Erlangen en 1743. Seu fundador (a quen se lle rende honor no nome oficial da institución) brindou un apoio importante á institución nos seus primeiros pasos.

Desde a súa creación, a universidade foi unha institución protestante, que se foi secularizando de forma paulatina. Durante a era nazi, a universidade foi unha das primeiras en ter unha maioría de afiliados ao partido nazi no consello estudantil. 

En 1961 o Colexio de Negocios de Núremberg fusionouse coa Universidade de Erlangen, resultando na actualidade  unha universidade dividida en dúas cidades. En 1966 inauguroude unha facultade técnica, e o colexio pedagóxico de Núremberg pasou a formar parte da universidade en 1972.

 Facultades 
miniatura|350px|Este palacio no centro de Erlangen, coñecido popularmente como o Schloss, alberga a gran parte da administración da universidade
En febreiro de 2007 o goberno da universidade aprobou unha reestruturación en cinco facultades.Die Universität stellt sich neu auf.
Desde outubro dese ano a universidade está formada por:
 Facultade de Humanidades e Ciencias Sociais, e Escola de Teoloxía
 Facultade de Dereito, e Escola de Negocios e Economía
 Facultade de Medicina
 Facultade de Ciencias
 Facultade de Enxeñaría

 Facultades anteriores 
As seguintes facultades formaron parte da universidade (ordenadas por data de fundación):
 Facultade de Teoloxía
 Facultade de Dereito
 Facultade de Medicina
 Facultade de Filosofía I (Filosofía, Historia e Ciencias Sociais)
 Facultade de Filosofía II (Idiomas e Literatura)
 Facultade de Ciencias I (Matemáticas e Física)
 Facultade de Ciencias II (Bioloxía, Química e Farmacia)
 Facultade de Ciencias III (Xeografía, Xeoloxía / Mineraloxía / Paleontoloxía)
 Facultade de Negocios e Ciencias Sociais
 Facultade TécnicaTechnische Fakultät der FAU.
 Facultade de Pedagoxía (1972) en Núremberg

 Estudantes célebres desta univerdidade 
 Johann Christian Daniel von Schreber (1739–1810), naturalista, estudoso dos mamíferos;
 Samuel Hahnemann (1755-1843), creador da homeopatía;
 Georg Simon Ohm (1789–1854), físico, a Lei de Ohm nomeouse na súa honra;
 Justus von Liebig (1803–1873), químico, "pai da industria ds fertilizantes";
 Eduard Buchner (1860-1917), químico, Premio Nobel de Química de 1907;
 Emmy Noether (1882–1935), matemática, o Teorema de Noether nomeouse na súa honra;
 Hans Geiger (1882-1945), físico, imventor do contador Geiger;
 Ludwig Erhard (1897-1977), chanceler de Alemaña entre 1963 e 1966.

 Notas 

 Véxase tamén 

 Bibliografía 
 Johanny, Carl (1976): Die Friedrichs-Akademie zu Bayreuth.
 Kößler, Henning, Hrsg. (1993): 250 Jahre Friedrich-Alexander-Universität Erlangen-Nürnberg. 
 Wendehorst, Alfred  (1993): Geschichte der Universität Erlangen-Nürnberg 1743–1993.
 Wendehorst, Alfred, Hrsg. (1984): Erlangen. Die Geschichte der Stadt in Darstellung und Bilddokumenten.

 Ligazóns externas 
 Páxina web oficial da Universidade .
 Páxina web oficial da Universidade . 
 Guía de materias completa .
 Biblioteca da Universidade .
 Alumni & Freunde WiSo Nürnberg e.V. .
 Collegium Alexandrinum der Universität Erlangen-Nürnberg .

Categoría:Universidades de Alemaña